Paella cu fructe de mare 

Ingrediente:
● Orez - bob rotund - 300 ml  (puteti folosi orez simplu Camolino, sau orez Arborio, pentru o textura mai originala)
● Peste - 1 buc  (aici am folosit un biban de mare, dar puteti folosi si pastrav, dorada,etc.)
● Creveti - 300 g  (creveti cruzi, necuratati, de preferat)
● Fructe de mare - 500 g  (puteti cumpara deja combinate, sau faceti voi singuri un mix din fructele de mare preferate)
● Scoici proaspete - 500 g  (optional, dar se vede foarte frumos Paella ornata cu scoici negre)
● Bulion de rosii - 200 ml 
● Ardei gras rosu - 1 buc 
● Ceapa - 2 buc 
● Usturoi (catei) - 4 buc 
● Telina - 100 g  (si in plus o radacina mica de patrunjel, sau frunze de patrunjel)
● Unt - 50 g 
● Ulei de masline - 100 ml 
● Sofran - 0.25 lingurite  (optional, ar fi un varf de lingurita)
● Sare - 1 lingura  (dupa gust)
● Vin alb demisec - 100 ml 
● Oregano uscat - 0.5 lingurite  (si fulgi de chilli, optional)
● Lamaie - 0.5 buc 

Mod de preparare:
1. In primul rand pregatim supa pentru Paella, avem nevoie de o supa delicioasa de peste, si de preferat s-o combinam cu una de creveti.
Asadar, luati pestele(aici biban), cu un cutit scoateti atent fileurile(gasiti pe youtube filmulete cum se face acest lucru).
2. Puneti intr-o cratita oasele, capul si resturile ramase dupa filetat. Adaugati telina(tije sau radacina), cateva fire de patrunjel si o ceapa.
Turnati apa cat sa le acopere complet, puneti pe foc si lasati sa fiarba incet 30-40 de minute. La final, potriviti de sare, inchideti focul si mai lasati 1 ora sa se patrunda.
3. Pana fierbe supa de peste, aveti timp sa curatati crevetii de cochilii, cap, etc. Eu am lasat doar codita, sa arate mai frumos, dar este optional.
Gasiti la fel filmulete pe Youtube cum s-o faceti corect.
4. Intr-o cratita mica topiti 10-20g de unt si puneti acolo resturile de cochilii de la creveti. Caliti si amestecati periodic, timp de 5 minute.
5. Apoi turnati aici 200ml de apa si 100ml de vin alb demisec. Lasati sa fiarba incet timp de 15-20 minute.
6. Si la final, daca aveti sofran, recomand sa-l opariti in 50ml de apa clocotita timp de 10-15 minute.
Asadar, avem aici sofranul oparit, supa de peste si supa de creveti.
7. Treceti prin sita supele, turnati intr-un pahar gradat cate putin din fiecare si apa de sofran. Trebuie sa obtineti 600ml de supa combinata de peste/creveti cu apa de sofran. Daca va mai ramane supa de peste/creveti, o puteti congela si refolosi la o alta Paella.
Masurati si orezul, la fel intr-un pahar gradat, sa fie 300ml - adica jumatate din cantitatea de supa.
Apoi inca 200ml bulion de rosii sau rosii pasate.
8. Semipreparare fructe de mare:
Sa pregatiti din timp amestecul de fructe de mare - decongelati, spalati si aveti grija sa nu aiba impuritati.
Eu prefer sa-mi fac singura amestecurile de fructe de mare, cumpar creveti decorticati, calamari, scoici, etc. Le curat, spal, combin si portionez. Imi pun la congelator pungi mici si folosesc la nevoie.
9. Caliti repede fructele de mare pe o tigaie cu putin ulei de masline sau unt.
Scoateti pe o farfurie si lasati deoparte.
10. La fel, rumeniti repede intr-o tigaie cu ulei bucatile de file de peste, de la pasul 1.
Apoi crevetii curatati, cei cu codita. Le scoateti pe farfurie si lasati deocamdata la o parte.
11. Scoicile le spalati, curatati si intr-o varianta le puteti fierbe simplu in apa cu sare, pana se deschid cochiliile.
Sau le caliti in unt cu putin vin, ca la reteta de Scoici Moules Mariniere, de aici. Eu asa prefer sa le fac, pentru ca nu vin toate peste Paella, si le mai savuram pe langa cu mare pofta :) Tot aici am explicat cum le curatati corect.
Da, si aveti grija sa aruncati scoicile care nu se deschid dupa preparare termica.
12. Preparare Paella:
Acum luati o tigaie mare de 28-30cm in diametru, turnati in ea putin ulei de masline si adaugati 1 ceapa cu 1 ardei taiate cubulete mici. Caliti timp de 5-10 minute, pana incep sa se rumeneasca usor.
13. Adaugati usturoiul tocat marunt, amestecati si lasati inca 1-2 minute la calit.
14. Puneti orezul, oregano si optional fulgii de chilli, amestecati bine.
15. Apoi turnati bulionul de rosii, amestecati.
16. Acum turnati 600ml din amestecul de supe, pregatit anterior.
Amestecati si gustati, potriviti de sare, daca este nevoie.
17. Lasati sa fiarba la foc mai mare timp de 5-7 minute.
18. Acum adaugati cocktailul din fructe de mare calite si fileul de peste prajit, amestecati.
Faceti focul mic si lasati sa fiarba incet si fara sa amestecati timp de 15 min.
19. Dupa aceste 15 minute, iarasi faceti focul mai mare timp de 5-10 minute, ca sa se rumeneasca usor Paella la baza.
20. Si cu 5 minute inainte sa inchideti focul aranjati deasupra crevetii caliti cu cozi, scoicile deschise.
La final, inchideti focul si lasati Paella sa se patrunda inca 10-15 minute inainte de servire, fara sa o acoperiti cu capac!
Savurati, eventual cu felii de lamaie deasupra, si va minunati de ea, este deosebit de gustoasa...
Pofta Buna!